Այդ տեսանկյունից, արդեն իշխանությունից հեռացած ՀՀԿ «բարեփոխմանն» աջակցությունը կամա թե ակամա գործնական աջակցություն է Հայաստանի նոր իրականությանը, նոր իշխանությանը, թավշյա հեղափոխությանը: Գործնականում, «բարեփոխումը» չի կարող լինել ՀՀԿ «ռեւանշի» բանաձեւ, համենայն դեպս առաջիկա տասնամյակում: «Բարեփոխումը» ՀՀԿ պահպանման, այսպես ասած «զմռսման» բանաձեւն է, եւ Կոնրադ Ադենաուեր հիմնադրամի տարածաշրջանային տնօրենը Սերժ Սարգսյանի հետ փաստացի քննարկել է հենց այդ հարցերը: ՀՀԿ-ն պետք է պահպանել, որպես հեղափոխության յուրօրինակ «պահապան», պահպանությունը չթողնելով միայն իշխանության արդյունավետության հույսին, քանի որ այդ արդյունավետությունը օբյեկտիվ հանգամանքներից ելնելով ունենալու է մի շարք խնդիրներ: